Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 18 พ.ย.65
Daily Focus-บล.ฟินันเซีย ไซรัส
18 พ.ย. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET Index แกว่งตัว Sideways to Sideways Down ต่อเนื่อง โดยประเมินแนวรับวันนี้ที่ 1,600-1,610 จุด ตลาดมีปัจจัยกดดันทั้งฝั่งต่างประเทศหลังประธาน FED สาขาเซนต์หลุยระบุว่ายังต้องเดินหน้าขึ้นดอกเบี้ยสู่ระดับ 5-5.25% เป็นอย่างน้อย ส่งผลให้ Dollar Index และ Bond Yield สหรัฐฯเริ่มพลิกมาขยับขึ้นเล็กน้อย ส่วนภาพ Inverted Yield Curve ฝั่งสหรัฐฯยังคงกว้างถึง -68 bps เทียบสิ้นไตรมาส 3/65 ที่ -44 bps สะท้อนความกังวลแนวโน้มเศรษฐกิจสหรัฐฯที่เสี่ยงเกิด Recession มากขึ้น
ขณะที่ปัจจัยในประเทศคาดได้รับผลกระทบด้านความเชื่อมั่นต่อเนื่องทั้งกรณีหุ้น MORE ช่วงก่อนหน้า รวมถึงก.ล.ต.สั่งระงับการประกอบธุรกิจชั่วคราวของบล.รายหนึ่งกรณียักยอกเงินลูกค้า อย่างไรก็ตามแม้ระยะสั้นตลาดอยู่ในช่วงพักฐาน แต่เรายังคงมุมมองเชิงบวกในระยะกลาง-ยาวตามทิศทางเศรษฐกิจที่ทยอยเร่งตัวขึ้น เช่นเดียวกับโมเมนตัมกำไรบจ.ในไตรมาส 4/65 ถึงปี 66 ที่ฟื้นตัวต่อเนื่อง มองจังหวะพักตัวของดัชนีเป็นโอกาสในการทยอยสะสม โดยระยะกลาง-ยาวมองที่บริเวณ 1,580+- จุด
กลยุทธ์ : เลือกเก็งกำไรหุ้นที่มีปัจจัยบวกเฉพาะตัว//ยังถือลงทุนต่อเนื่องหลังสะสมหุ้นเพิ่มไปแล้วช่วงปรับฐาน
หุ้นเด่นเดือน พ.ย. :  BBL, DOHOME, EKH, MAKRO, NOBLE